સોશિયલ મીડિયામાં એક મેસેજ ઝડપથી વાયરલ થયો જેમાં દાવો કરવામાં આવ્યો કે જો કોઇ બદમાશ તમને કિડનેપ કર્યા બાદ તમને એટીએમમાંથી પૈસા કાઢવાનું કહે તો વિરોધ ના કરો. મેસેજમાં કહેવામાં આવ્યુ કે જો તમે એટીએમ પિન ઉલટો નાખશો તો કંટ્રોલ રુમને એલર્ટ પહોંચી જશે કે તમે મુસીબતમાં છો અને તમને લૂટવામાં આવી રહ્યા છે. એટલે કે જો તમારો પિન 5678 છે તો તેની જગ્યાએ 8765 નાખો. જો કે તપાસમાં આ મેસેજ નકલી જણાયો. પોલિસના જણાવ્યા અનુસાર એવી કોઇ સિસ્ટમ નથી બનાવવામાં આવી જેનાથી પોલિસને આવી કોઇ સૂચના મળી શકે.